KS Daily View 27 ก.ค. .2022
27 กรกฎาคม 2565

KS Daily View 27.07.2022 > คืนนี้! ติดตามประชุม Fed คาดขึ้นดอกเบี้ย 75bps /เจรจาสหรัฐฯ-จีน คาดเกิดขึ้น 28 ก.ค. นี้ คาด SET แกว่งตัวบริเวณ 1545-1560 จุด หุ้นแนะนำวันนี้  BEM
ต่างประเทศ :  สินทรัพย์เสี่ยงยังแกว่งตัวผันผวน  โดยตลาดหุ้นสหรัฐเมื่อคืนดัชนี Dow Jones -0.7%DoD, ดัชนี S&P500 -1.15%DoD, ดัชนี Nasdaq -1.9%DoD (แต่แนวโน้มโดยภาพรวมทุกดัชนียังไม่หลุดแนวรับ) โดยแรงกดดันเมื่อคืนมาจาก
1.) นักลง Wait &see รอผลการประชุม Fed ช่วงเช้ามืดวันพรุ่งนี้ ซึ่งตลาดคาด Fed จะขึ้นอัตราดอกเบี้ยฯ 75 bps มาอยู่ที่  2.5%โดยโอกาสความน่าจะเป็นสูงราว 76% รวมถึงรอ Fed จะส่งสัญญาณเร่งขึ้นหรือชะลอขึ้นดอกเบี้ยในการประชุมที่เหลือของปีนี้และปี 2566 (KS คาดเงินเฟ้อสหรัฐได้ผ่าน Peak ไปแล้วในเดือนล่าสุด และเห็นตรงกับตลาดซึ่งคาด Fed จะชะลอการขึ้นอัตราดอกเบี้ยคาดแนวรับ SET รอบนี้อยู่ 1525 จุด แต่ในทางตรงข้ามหาก Fed  surprise เร่งขึ้นดอกเบี้ยคาดแนวรับสำคัญอยู่ 1472 จุด)      
2.)รายงานดัชนีชี้นำเศรษฐกิจสหรัฐออกมาชะลอ อาทิ ดัชนีความเชื่อมั่นผู้บริโภคสหรัฐที่ลดลงติดต่อกันเป็นเดือนที่ 3        
3.)กองทุนการเงินระหว่างประเทศ (IMF) ปรับลดคาดการณ์การเติบโตเศรษฐกิจโลก World GDP Growth ปี 2022-2023 ลง -0.4%, -0.7%เหลือเติบโต 3.2%yoyและ 2.9%yoy ตามลำดับ ถือว่า Inline กับ World Bank ที่ปรับลดคาดการณ์ก่อนหน้านี้ โดยประเทศที่ถูกปรับลงหลักๆ อาทิ  จีน ปีนี้คาดลงเหลือ 3.3%yoy จากเดิมคาด 4.4% ฯลฯ  อย่างไรก็ตาม World GDP ยังมี Downside ในการปรับลง หากสถานการณ์ รัสเซียตัดการส่งก๊าซธรรมชาติสู่ยุโรปทั้งหมดภายในสิ้นปีนี้ และการส่งออกน้ำมันของรัสเซียที่ลดลงอีก 30% อาจทำให้การเติบโตของเศรษฐกิจโลกลดเหลือเพียง 2.6% ในปี 2022 และเหลือ 2% ในปี 2023 เป็นประเด็นที่ต้องติดตาม 
ส่วนประเด็นอื่นๆที่มีพัฒนาการและมีน้ำหนักต่อการลงทุน  คือ การเจรจาทางโทรศัพท์ระหว่าง ปธน. Biden กับ ปธน. Xi Jinping มีความคืบหน้า โดยในวันพรุ่งนี้ 28 ก.ค.มีกำหนดพูดคุย ซึ่งอาจมีข้อตกลงในเรื่องการยกเว้นภาษีนำเข้าระหว่างกัน Sentiment บวกกับกลุ่ม Electronics, Petrochemical และเดินเรือ และการเจรจาประเด็นไต้หวัน    และราคาก๊าซธรรมชาติ Henry Hub ที่สหรัฐฯ พุ่งขึ้นทำจุดสูงสุดนับแต่ปี 2008 ระหว่างวันที่ US$9.75/mmbtu (+11% DoD) หลังรัสเซียลดส่งก๊าซธรรมชาติผ่านท่อ Nord Stream 1 ขณะเดียวกันยุโรปได้ประกาศลดการใช้ก๊าซธรรมชาติลง 15% ระหว่างเดือน ส.ค. 65 - มี.ค. 66 มองราคาก๊าซธรรมชาติที่สูงขึ้นเป็นบวกกับ BANPU แต่เป็นลบกับ IVL
ในประเทศ  :  SET Index เมื่อวานชะลอลง ประเด็นที่มีผลต่อทิศทางตลาดหุ้นคาดตลาดให้น้ำหนักปัจจัยในต่างประเทศดังกล่าว และวันนี้จะมีรายงานตัวเลขส่งออก และนำเข้าของไทยเดือน มิ.ย. คาด +10.5% YoY และ +19.8% YoY ตามลำดับ ตัวเลขดุลการค้าของไทยเดือน มิ.ย. คาด -1.3 พันล้านเหรียญสหรัฐฯ เทียบเดือนก่อนหน้าที่ -1.9 พันล้านเหรียญสหรัฐ  โดยรวมหากดัชนีย่อตัวบริเวณ 1472 /1500/1525 จุด KS แนะนำทยอยสะสมหุ้น อาทิ กลุ่มโรงไฟฟ้า, กลุ่ม Tech Consult, กลุ่มการเงิน ฯลฯ  ยังคงมุมมองคาดตลาดหุ้นจะเจอ Bottom ในช่วง 3Q22 และค่อยๆปรับขึ้นในช่วง 4Q22  ประเมินจากปัจจัยแวดล้อมในช่วง 3Q22 ทั้งการเติบโตเศรษฐกิจดังกล่าวและปัจจัยต่างๆที่เคยกดดันหุ้นในช่วงครึ่งปีแรก 1H22  เริ่มคลี่คลาย
มุมมองตลาดหุ้น  SET วันนี้คาด 1545-1560 จุด หุ้นแนะนำ BEM 
Top pick :  BEM(ราคาเป้าหมายพื้นฐาน 10.2 บาท)  BEM มีกำหนดจะรายงานงบการเงินไตรมาส 2/2565 ในวันที่ 11 ส.ค. เราคาดกำไรสุทธิที่ 654 ลบ. เพิ่มขึ้น 226% YoY และ 94.5% QoQ จากการฟื้นตัวของการจราจรทั้งทางด่วนและ MRT และรายได้เงินปันผลที่ดีจาก TTW และ CKP พรีวิวกำไรปกติไตรมาส 2/2565 ของเราคาดจะคิดเป็น 85% ของกำไรปกติไตรมาส 2/2562 (ระดับก่อนโควิด-19)   ปัจจัยหนุนมูลค่าหุ้น ได้แก่ 1) การฟื้นตัวของการจราจรบนทางด่วนและ MRT ที่เร็วเกว่าคาด 2) การปรับอัตราค่าโดยสารรถไฟฟ้า MRT ทีสูงเกินคาด และ 3) การชนะสัญญาดำเนินงานโครงการรถไฟฟ้าสายสีส้มและสีม่วง โดยเราได้รวมมูลค่า 1.08 บาท จากโครงการรถไฟฟ้าสายสีส้มในมูลค่าของเราแล้ว
รายงานตัวเลขเศรษฐกิจ     
วันพุธ ติดตามตัวเลข Gfk Consumer Confidence ของเยอรมันเดือน ส.ค. คาด -29 จุด (แย่ลงจากเดือนก่อนหน้าที่ -27.4 จุด) ตัวเลข Durable Goods Order ของสหรัฐฯเดือน มิ.ย. คาด -0.3% MoM ตัวเลข Pending Home Sales ของสหรัฐฯเดือน มิ.ย. คาด -1.5% MoM และปริมาณสต๊อกน้ำมันดิบรายสัปดาห์ของสหรัฐฯ ผลการประชุม Fed คาดปรับขึ้นอัตราดอกเบี้ยนโยบาย 75bps. เป็น 2.5%   
วันพฤหัสฯ ติดตาม อัตราเงินเฟ้อของเยอรมันเดือน ก.ค. คาด +0.6% MoM และ +7.3% YoY (ลดลงจากเดือนก่อนหน้าที่ +7.6% YoY) ตัวเลข GDP 2Q22 ของสหรัฐฯ คาด +0.5% QoQ (เทียบ 1Q22 ที่ -1.6% QoQ) ตัวเลข Initial Jobless Claim ของสหรัฐฯ คาด +253K (เพิ่มขึ้นจากสัปดาห์ก่อนที่ +251K) 
วันศุกร์ ติดตามตัวเลขเงินเฟ้อของยูโรโซน เดือน ก.ค. คาด +8.7% YoY (จากเดือนก่อนที่ +8.6% YoY) ตัวเลข GDP 2Q22 ของยูโรโซน คาด +0.1% QoQ และ +3.4% YoY ตัวเลข Personal Spending ของสหรัฐฯ เดือน มิ.ย.คาด +0.9% MoM ตัวเลข Personal Income ของสหรัฐฯ เดือน มิ.ย.คาด +0.5% MoM ตัวเลข PCE Price index ของสหรัฐฯ เดือน มิ.ย. คาด +0.9% MoM และ +6.7% YoY ตัวเลข Michigan Consumer Sentiment Index ของสหรัฐฯ เดือน ก.ค. คาด 51.1 จุด (+2.2% MoM) 
#KS #KSecurities #ลงทุน #Investment #KSTODAY